

**Су добынан 2004 жылғы ХХVIII Олимпиада ойындарына ерлер мен әйелдер командаларының арасында iрiктеу турнирiн және AASF Азия Жүзу Федерациясы бюросының мәжiлiсiн өткiзу туралы**

Қазақстан Республикасы Премьер-Министрінің 2003 жылғы 9 қыркүйектегі N 209-ө өкімі

      1. Қазақстан Республикасы Туризм және спорт жөнiндегi агенттiгiнiң және Азия Жүзу Қауымдастығы Бюросының 2003 жылғы 19-25 қыркүйекте Алматы қаласында су добынан 2004 жылғы Афиныдағы ХХVIII Олимпиада ойындарына ерлер мен әйелдер командаларының арасында iрiктеу турнирiн (бұдан әрi - iрiктеу турнирi) және AASF Азия Жүзу Федерациясы бюросының мәжілісін (бұдан әрi - AASF-тың мәжiлiсi) өткiзу туралы ұсынысы қабылдансын.   
      2. Қоса беріліп отырған iрiктеу турнирi мен AASF-тың мәжiлiсiне дайындық пен оны өткiзу жөнiндегi ұйымдастыру комитетiнiң құрамы бекiтiлсiн.   
      3. Қазақстан Республикасының Туризм және спорт жөнiндегi агенттiгi мен Алматы қаласының әкiмi Қазақстан Республикасы Су спорты түрлерiнiң федерациясымен бiрлесiп, iрiктеу турнирiне дайындық пен оны Алматы қаласының Орталық жүзу бассейнiнде және AASF-тың мәжiлiсiн "Hyatt Reqency Almaty Рахат Палас" мейманханасында өткiзудi қамтамасыз етсiн.   
      4. Қазақстан Республикасының Iшкi iстер министрлiгi қоғамдық тәртiптiң сақталуын, қатысушылар мен ресми адамдар тұратын және жарыстар өтетiн жерлерде олардың қауiпсiздiгiн, iрiктеу турнирiне және AASF-тың мәжiлiсiне қатысушы шетелдiк азаматтардың Алматы қаласының қонақ үйлерiнде тiркелуiн қамтамасыз етсiн.   
      5. Қазақстан Республикасының Мәдениет, ақпарат және қоғамдық келiсiм министрлiгi iрiктеу турнирi мен AASF-тың мәжiлiсiне дайындық пен оның өткiзiлу барысын бұқаралық ақпарат құралдарында кеңiнен жария етудi қамтамасыз етсiн.   
      6. Қазақстан Республикасының Көлiк және коммуникациялар министрлiгi iрiктеу турнирi мен AASF-тың мәжiлiсiне қатысушыларды жол жүру билеттерiмен броньдау ұйымдастыруда жәрдем көрсетсiн.   
      7. Қазақстан Республикасының Сыртқы iстер министрлiгi Қазақстан Республикасының Туризм және спорт жөнiндегi агенттiгi ұсынатын тiзiм бойынша Iрiктеу турнирi мен AASF-тың мәжiлiсiне қатысушылар мен ресми адамдардың келу және кету құжаттарын ресiмдеуге жәрдем көрсетсін.

*Премьер-Министр*

Қазақстан Республикасы     
Премьер-Министрінің      
2003 жылғы 9 қыркүйектегі   
N 209 өкімімен        
бекiтiлген

**Ірiктеу турнирi және AASF мәжiлiсiне дайындық**   
**пен оны өткiзу жөнiндегі ұйымдастыру комитетiнiң**   
**құрамы**

      Тұрлыханов            - Қазақстан Республикасы Туризм   
      Дәулет Болатұлы         және спорт жөнiндегi агенттiгiнiң   
                              төрағасы, төраға

      Храпунов              - Алматы қаласының әкiмi, орынбасар   
      Виктор Вячеславович

      Никитинский           - Қазақстан Республикасы Туризм   
      Евгений Сергеевич       және спорт жөнiндегi агенттiгi   
                              төрағасының орынбасары, орынбасар

      Әбенов                - Қазақстан Республикасы   
      Сұлтан Мұрашұлы         Премьер-Министрiнiң кеңесшiсi

      Волков                - Қазақстан Республикасының   
      Алексей Юрьевич         Сыртқы iстер вице-министрi

      Досжан                - Қазақстан Республикасының   
      Ардақ Дүкенбайұлы       Мәдениет, ақпарат және   
                              қоғамдық келiсiм вице-министрi

      Досымбетов            - Қазақстан Республикасы Ұлттық   
      Тимур Камалұлы          Олимпиадалық Комитетiнiң президентi

      Евдошенко             - Қазақстан Республикасы   
      Иван Михайлович         Су спорты түрлерi федерациясының   
                              бас хатшысы (келiсiм бойынша)

      Крюков                - "Орталық жүзу бассейнi"   
      Андрей Александрович    ЖАҚ-тың директоры (келiсiм бойынша)

      Крюков                - Қазақстан Республикасы Су спорты   
      Александр Андреевич     түрлерi федерациясының   
                              вице-президентi (келiсiм бойынша)

      Лавриненко            - Қазақстан Республикасының   
      Юрий Иванович           Көлiк және коммуникациялар   
                              бiрiншi вице-министрi

      Нуров                 - "Қазспортқамтамасызету"   
      Наиль Фаридович         ААҚ басқармасының төрағасы   
                              (келiсiм бойынша)

      Отто                  - Қазақстан Республикасының Iшкi   
      Иван Иванович           iстер вице-министрi

      Срджан Милекович      - "Hyatt Reqency Almaty Рахат Палас"   
                              мейманханасының бас менеджерi   
                              (келiсiм бойынша)

      Төкеев                - Қазақстан Республикасының Туризм   
      Серiк Адамұлы           және спорт жөнiндегi агенттiгi   
                              Ұлттық штаттық командалар   
                              және спорт резервi   
                              дирекциясының басшысы

      Шорманова             - "Отырар" ҚК ЖАҚ-тың директоры   
      Назигүл Жақыпқызы       (келiсiм бойынша)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК